**Národná rada Slovenskej republiky**

**VI. volebné obdobie**

## Návrh

## Zákon

z ...................2015,

**ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 8/2009 Z. z. o cestnej premávke a o zmene a doplnení niektorých zákonov v znení zákona č. 84/2009 Z. z., zákona č. 188/2009 Z. z., zákona č. 199/2009 Z. z., zákona č. 144/2010 Z. z., zákona č. 119/2011 Z. z., zákona č. 249/2011 Z. z., zákona č. 313/2011 Z. z., zákona č. 68/2012 Z. z., zákona č. 317/2012 Z. z., zákona č. 357/2012 Z. z., zákona č. 42/2013 Z. z., zákona č. 98/2013 Z. z., zákona č. 180/2013 Z. z., zákona č. 213/2013 Z. z., zákona č. 290/2013 Z. z., zákona č. 388/2013 Z. z., zákona č. 474/2013 Z. z. a zákona č. 488/2013 Z. z. sa mení a dopĺňa takto:

1. V § 39 ods. 9 sa slová „§ 127 odsek 12“ nahrádzajú slovami „§ 127 odsek 13“.

2. V § 127 ods. 4 sa slová „podľa odseku 11“ nahrádzajú slovami „podľa odseku 12“.

3. V § 127 odsek 6 znie:

„(6) Zvláštne evidenčné číslo obsahujúce písmeno M sa môže prideliť vozidlu používanému na skúšobné jazdy.“.

4. V § 127 sa za odsek 6 vkladá nový odsek 7, ktorý znie:

„(7) Zvláštne evidenčné číslo obsahujúce písmeno N sa môže prideliť novovyrobenému vozidlu alebo novokúpenému vozidlu, ktoré dosiaľ nebolo evidované.“.

Doterajšie odseky 7 až 13 sa označujú ako odseky 8 až 14.

5. V § 127 ods. 12 sa slová „podľa odseku 12“ nahrádzajú slovami „podľa odseku 13“.

6. V § 127 odsek 14 znie:

„(14) Tabuľku so zvláštnym evidenčným číslom možno vydať len na nevyhnutne potrebnú dobu, najviac však na jeden rok; to neplatí, ak tabuľka sa vydala pre historické vozidlo alebo pre vozidlo podľa odseku 7, odseku 11 alebo odseku 13. Orgán Policajného zboru obmedzí platnosť vydaných dokladov k tabuľke so zvláštnym evidenčným číslom obsahujúcim písmeno

a) C, M alebo S najviac na jeden kalendárny rok odo dňa podania žiadosti o vydanie tabuľky; platnosť dokladov vydaných k tabuľke so zvláštnym evidenčným číslom obsahujúcim písmeno C podľa odseku 13 obmedzí najviac na tri kalendárne roky,

b) N najviac na desať kalendárnych rokov odo dňa podania žiadosti o vydanie tabuľky,

c) H na dobu uvedenú v dokladoch vydaných príslušným národným orgánom Medzinárodnej organizácie historických vozidiel FIVA, najviac však na päť rokov.“.

7. V § 128 odsek 1 znie:

„(1) Tabuľky so zvláštnym evidenčným číslom obsahujúcim písmeno M možno vydať vzdelávaciemu zariadeniu a výskumnému pracovisku, ktorých študijné programy alebo výskumná činnosť sú zamerané na motorové vozidlá a poverenej technickej službe overovania vozidiel.[71)](http://www.zakonypreludi.sk/zz/2009-8#f6739944) Tabuľky so zvláštnym evidenčným číslom obsahujúcim písmeno N možno vydať výrobcovi vozidla, zástupcovi výrobcu vozidla alebo právnickej osobe, ktorá na základe zmluvného vzťahu s výrobcom vozidla alebo so zástupcom výrobcu vozidla, predáva vozidlá, ktoré ešte neboli evidované v Slovenskej republike ani v inom štáte.“.

8. V § 128 ods. 3 sa slová „písmeno C, alebo“ nahrádzajú slovami „písmeno C, písmeno N, alebo“.

9. Za § 132 sa vkladá nový § 132a, ktorý vrátane nadpisu znie:

„**§ 132a**

**Rezervácia evidenčného čísla**

(1) Každý, kto odovzdáva tabuľku s evidenčným číslom vydanú orgánom Policajného zboru podľa tohto zákona, môže požiadať o rezerváciu evidenčného čísla najviac na päť rokov od podania žiadosti (ďalej len „rezervované evidenčné číslo“). Ak osoba podľa predchádzajúcej vety počas trvania rezervácie požiada o pridelenie rezervovaného evidenčného čísla a spĺňa ďalšie podmienky podľa tohto zákona, orgán Policajného zboru mu ho pridelí a vydá tabuľku s rezervovaným evidenčným číslom; ustanovenia tohto zákona o evidenčných číslach a tabuľkách s evidenčnými číslami sa primerane vzťahujú aj na rezervované evidenčné čísla a tabuľky s rezervovanými evidenčnými číslami.

(2) Na osobitné a zvláštne evidenčné čísla sa odsek 1 nevzťahuje.

(3) Na dočasné vyradenie vozidla z evidencie podľa § 119a sa odsek 1 nevzťahuje.“.

10. V § 141 ods. 5 písm. o) sa slová „§ 127 odsek 12“ nahrádzajú slovami „§ 127 odsek 13“.

**Čl. II**

Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákona č. 633/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona č. 15/2005 Z. z., zákona č. 93/2005 Z. z., zákona č. 171/2005 Z. z., zákona č. 308/2005 Z. z., zákona č. 331/2005 Z. z., zákona č. 341/2005 Z. z., zákona č. 342/2005 Z. z., zákona č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 558/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona č. 342/2006 Z. z., zákona č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č. 577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z., zákona č. 45/2009 Z. z., zákona č. 188/2009 Z. z., zákona č. 191/2009 Z. z., zákona č. 274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009 Z. z., zákona č. 513/2009 Z. z., zákona č. 568/2009 Z. z., zákona č. 570/2009 Z. z., zákona č. 594/2009 Z. z., zákona č. 67/2010 Z. z., zákona č. 92/2010 Z. z., zákona č. 136/2010 Z. z., zákona č. 144/2010 Z. z., zákona č. 514/2010 Z. z., zákona č. 556/2010 Z. z., zákona č. 39/2011 Z. z., zákona č. 119/2011 Z. z., zákona č. 200/2011 Z. z., zákona č. 223/2011 Z. z., zákona č. 254/2011 Z. z., zákona č. 256/2011 Z. z., zákona č. 258/2011 Z. z., zákona č. 324/2011 Z. z., zákona č. 342/2011 Z. z., zákona č. 363/2011 Z. z., zákona č. 381/2011 Z. z., zákona č. 392/2011 Z. z., zákona č. 404/2011 Z. z., zákona č. 405/2011 Z. z., zákona č. 409/2011 Z. z., zákona č. 519/2011 Z. z., zákona č. 547/2011 Z. z., zákona č. 381/2011 Z. z., zákona č. 49/2012 Z. z., zákona č. 96/2012 Z. z., zákona č. 251/2012 Z. z., zákona č. 286/2012 Z. z., zákona č. 336/2012 Z. z., zákona č. 339/2012 Z. z., zákona č. 351/2012 Z. z., zákona č. 439/2012 Z. z., zákona č. 447/2012 Z. z., zákona č. 459/2012 Z. z., zákona č. 8/2013 Z. z., zákona č. 39/2013 Z. z., zákona č. 40/2013 Z. z., zákona č. 72/2013 Z. z., zákona č. 75/2013 Z. z., zákona č. 94/2013, zákona č. 96/2013 Z. z., zákona č. 122/2013 Z. z., zákona č. 144/2013 Z. z., zákona č. 154/2013 Z. z., zákona č. 213/2013 Z. z., zákona č. 311/2013 Z. z., zákona č. 319/2013 Z. z., zákona č. 347/2013 Z. z., zákona č. 387/2013 Z. z., zákona č. 388/2013 Z. z., zákona č. 474/2013 Z. z., zákona č. 506/2013 Z. z., zákona č. 35/2014 Z. z., zákona č. 58/2014 Z. z., zákona č. 84/2014 Z. z., zákona č. 152/2014 Z. z., zákona č. 162/2014 Z. z., zákona č. 182/20104 Z. z., zákona č. 204/2014 Z. z., zákona č. 262/2014 Z. z. a zákona č. 293/2014 Z. z. sa mení a dopĺňa takto:

1. V sadzobníku správnych poplatkov časti VI. Doprava položke 65 písmeno a) znie:

„a) Prvý zápis držiteľa motorového vozidla alebo prípojného

vozidla do evidencie vozidiel v Slovenskej republike aj s vy-

konaním úprav v dokladoch vrátane vydania týchto dokladov..........................................33 eur

2. V sadzobníku správnych poplatkov časti VI. Doprava položke 65 sa vypúšťajú písmená b) a c).

Doterajšie písmená d) a e) sa označujú ako písmená b) a c).

3. V sadzobníku správnych poplatkov časti VI. Doprava položke 76 písm. a) sa slová „Pridelenie evidenčného čísla a vydanie tabuľky s evidenčným číslom“ nahrádzajú slovami „Pridelenie evidenčného čísla, ktoré nie je rezervovaným evidenčným číslom a vydanie tabuľky s evidenčným číslom, ktoré nie je rezervovaným evidenčným číslom“.

4. Sadzobník správnych poplatkov sa v časti VI. Doprava položke 76 dopĺňa písmenom i), ktoré znie:

„i) Rezervácia evidenčného čísla..................................................................................... 5 eur“.

**Čl. III**

Tento zákon nadobúda účinnosť 1. januára 2016.